section_heading: Uspjeh i doigravanje (od 1998. do 2000.)
paragraph_text: U skarćenoj sezoni 1998./99. Garnett se nametnuo kao superzvijezda i svoju momčad predvodio s prosjekom od 20,8 poena, 10,4 skokova, 4,3 asistencije i 1,8 blokada. Kao nagrada za sjajnu sezonu, Garnett je bio izabran u All-NBA treću petorku. Međutim ubrzo nije bilo više sve tako sjajno jer je Stephon Marbury napustio Timberwolvese i otišao u New Jersey Netse, unatoč opciji produženja ugovora. Timberwolvesi su dobili dvojicu solidnih igrača u zamjenu, ali ipak nisu mogli bolje od 8. mjesta na Zapadu i omjera 25-25. Timberwolvesi su ponovno poraženi u prvom krugu doigravanja, a ovaj puta jači su bili San Antonio Spursa rezultatom 3-1.